b'\n_START_ARTICLE_\nAtef\n_START_PARAGRAPH_\nAtef je svojstvena operjena bela krona egip\xc4\x8danskega boga Ozirisa. V atefu sta beli kroni Gornjega Egipta na prednji in zadnji strani dodani kodrasti peresi rde\xc4\x8dega noja, simbola Ozirisovega kulta._NEWLINE_Enako pero, vendar samo eno, je nosila tudi boginja Maat, dve peresi pa bog Sobek. Peresi bi se lahko primerjali s peresi iz sokolovega repa, na primer v Amonovi kroni, ki sta sicer o\xc5\xbeji in ravni._NEWLINE_Na staroegip\xc4\x8danskih slikah je krona atef prepoznavni znak boga Ozirisa in simbol vladarja podzemlja. Peresi simbolizirata resnico, pravico, moralnost in ravnote\xc5\xbeje. Krona brez perja je enaka beli kroni Gornjega Egipta iz preddinasti\xc4\x8dnega obdobja, simbolu faraonov Gornjega Egipta.'